Feladó:

A feladó e-mail címe vagy neve.

Címzettek:

A levél címzettjei.

CC:

Csak a levél másolatainak címzettjei.

BCC:

Csak a levél rejtett másolatainak címzettjei. Ez csak kimenő szűrőkre alkalmazható.

Feladó vagy címzettek:

A feladó vagy az üzenet címzettjeinek e-mail címe vagy neve.

Tárgy:

A levél tárgysora.

Adott fejléc:

Bármely fejléc, beleértve az egyénieket is.

Ha egy levél többször is használ egy fejlécet, akkor az Evolution csak az elsőt veszi figyelembe, még ha a levél a másodikat másképp is adja meg. Ha például egy üzenet a Resent-From: fejlécet a „fejlesztes@példa.hu” értékkel adja meg, majd újra megadja a „marketing@példa.hu” értékkel, akkor az Evolution úgy szűri a levelet, mintha a második megadás nem is lenne ott. A fejléceket többször is megadó levelek szűréséhez használjon reguláris kifejezéseket.

Üzenettörzs:

A levél tényleges szövegében keres.

Kifejezés:

(Csak programozóknak) Üzenet szűrése az Evolution szűrőinek megadására használt Scheme nyelven írt kifejezéssel.

Tetszőleges kifejezés:

(csak tapasztalt felhasználóknak) Egyesítsen több feltételt egy különleges szintaxis használatával.

Küldés dátuma:

A leveleket az elküldési dátumuk alapján szűri. Elsőként válassza ki a feltételeket, amelyeket a levélnek teljesítenie kell, például adott időpont előtt vagy után küldték. Ezután válassza ki az időpontot. A szűrő a futtatásakor összehasonlítja az üzenet időbélyegét a rendszerórával, vagy a naptárból kiválasztott adott dátummal és idővel. Választhatja azt is, hogy a szűrés idejéhez képest megadott időszakban érkezett leveleket szűrje, például a kettő-négy nappal ezelőttieket.

Fogadás dátuma:

Ugyanúgy működik, mint a Küldés dátuma beállítás, csak ez az üzenet fogadásának dátumát hasonlítja össze a kiválasztott dátumokkal.

Címke:

A levelek olyan címkékkel rendelkezhetnek, mint a Fontos, Munka, Személyes, Teendő vagy Később. A címkéket más szűrőkkel vagy saját kezűleg állíthatja be.

Pontszám:

A levél pontszámát beállítja egy 0-nál nagyobb egész számra. Beállíthat egy szűrőt az üzenetek pontszámainak megadására vagy módosítására, majd egy másik szűrővel a pontoknak megfelelően áthelyezheti a leveleket. A levelek pontszáma nem rendelkezik konkrét alappal: egy levelekhez rendelt tetszőleges szám, amely alapján más szűrőkkel feldolgozhatja azokat.

Méret (kB):

A levél kilobájtban megadott mérete alapján rendez.

Állapot:

A levél állapota alapján szűr. Ez a Megválaszolt, Vázlat, Fontos, Olvasott vagy Levélszemét egyike lehet.

Nyomon követés:

Ellenőrzi, hogy a levél meg van-e jelölve nyomon követésre vagy befejezettként (adott dátum után).

Mellékletek:

Ellenőrzi, hogy a levélnek vannak-e mellékletei.

Levelezőlista:

Szűrés a levelezőlista alapján, amelyre a levél érkezett. Ez a szűrő kihagyhat egyes listakiszolgálókról érkező leveleket, mert az X-BeenThere fejlécet vizsgálja, amely levelezőlisták vagy más levélterjesztők azonosítására használatos. Az X-BeenThere fejlécet nem megfelelően beállító listakiszolgálókról érkező leveleket ezek a szűrők nem szűrik ki.

Regex illeszkedés:

(Csak programozóknak) Ha eligazodik a regexek vagy reguláris kifejezések világában, akkor ez a beállítás lehetővé teszi összetett karakterminták keresését, így például megtalálhatja az összes „a” betűvel kezdődő és „m”-mel végződő, vagy hat és tizenöt karakter közti hosszúságú szót, vagy egy bizonyos fejlécet kétszer adnak meg. A reguláris kifejezések használatával kapcsolatban nézze meg a the man page for the grep, vagy a fenti Wikipédia-oldal magyar változatát.