Com configurar la gestió el correu brossa i el correu no desitjat.
Andre Klapper
ak-47@gmx.net
Patrick O'Callaghan
Pete Biggs
April Gonzales
loonycookie@gmail.com
Novell, Inc
Jordi Mas i Hernàndez
jmas@softcatala.org 2014, 2019, 2020
Jaume Jorba
jaume.jorba@gmail.com 2018, 2019

# Paràmetres del correu brossa

# Eines

Evolution us permet comprovar si hi ha correu brossa o no desitjat utilitzant les eines Bogofilter o SpamAssassin. Per utilitzar aquestes eines, heu d'assegurar-vos que estiguin instal·lades mitjançant l'eina de gestió de programari de la vostra distribució.

Pot ser necessari que instal·leu Bogofilter o SpamAssassin per dur a terme aquests passos.

Instal·la bogofilter

Instal·la spamassassin

SpamAssassin funciona a través d'un conjunt de regles predefinides, per tant, pot determinar el correu brossa immediatament. Bogofilter no ve amb un conjunt predeterminat de criteris per detectar el correu brossa, de manera que no es filtrarà automàticament després d'instal·lar-lo. Heu d'entrenar-lo primer per fer-lo funcionar. També podeu modificar les accions de SpamAssassin.

# Carpeta de correu brossa

Els missatges marcats com a brossa (ja sigui manualment per l'usuari o automàticament a través de SpamAssassin o Bogofilter) es traslladaran a la carpeta de correu Brossa.

La localització exacta depèn de la configuració de la carpeta de brossa.

# Preferències del correu brossa

Podeu modificar com Evolution gestiona el correu brossa canviant les preferències:

Feu clic a EditaPreferències o premeu MajCtrlS.

Seleccioneu Preferències de correu.

Feu clic a la pestanya Correu brossa. Hi podreu especificar la següent configuració global, que s'aplicarà a tots els comptes de correu:

Comprovació de correu escombraries en missatges entrants. És una configuració global: si no està habilitada, habilitar les opcions de correu brossa per a un compte específic (vegeu a sota) no tindrà cap efecte.

Eliminar els missatges no desitjats a la sortida, i la freqüència amb què s'han de suprimir els missatges de correu brossa.

Marca els missatges com a no brossa si el remitent està a la llibreta d'adreces.

Comprovació de les capçaleres de correu personalitzades (afegides pel vostre servidor de correu) per detectar correu escombraries.

La configuració de correu brossa per a un compte de correu específic (disponible per a tots els tipus de compte, excepte els comptes POP, que utilitzen la configuració global) es pot configurar a EditaPreferènciesComptes de correuEditaOpcions de recepcióComprova el contingut escombraries pels missatges nous.

Per obtenir més informació i preguntes relacionades amb la configuració de Bogofilter o SpamAssassin, es recomana consultar les Preguntes freqüents de Bogofilter i de SpamAssassin.