Keresőmappák használata levelek megjelenítésére egy mappában, de az eredeti mappájukban tartva azokat.
Andre Klapper
ak-47@gmx.net
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019.

# Keresőmappák használata

Ha a szűrők nem elég rugalmasak, vagy ugyanazt a keresést időről időre elvégzi, akkor fontolja meg egy keresőmappa létrehozását.

A keresőmappa úgy néz ki, mint egy mappa, úgy viselkedik, mint egy keresés és úgy hozhatja létre, mint egy szűrőt. Míg a hagyományos mappák ténylegesen tartalmaznak leveleket, a keresőmappa csak az esetleg több mappában lévő levelek nézete. Az általa tartalmazott levelek halmaza a keresőmappa beállításakor megadott feltételek alapján, folyamatosan kerül meghatározásra.

Abban a valószínűtlen esetben, ha nem jelenik meg a Keresőmappák felsőszintű elem a levélmappák listájának alján, akkor be kell kapcsolnia a SzerkesztésBeállításokPostafiókokKeresőmappák lehetőség használatával.

Az Evolution automatikusan frissíti a keresőmappa tartalmát új üzenetek fogadásakor vagy üzenetek törlésekor. A keresőmappa nézetét frissítheti egy másik mappára lépéssel, majd a keresőmappára való visszaváltással, vagy a keresőmappa helyi menüjének Frissítés pontjának kiválasztásával.

A Ki nem válogatott keresőmappa a többi keresőmappa ellentéte: minden olyan levelet megjelenít, amely nem jelenik meg más keresőmappákban.

Ha távoli e-mail tárolást, például IMAP-ot használ, és keresőmappákat hozott létre a bennük való kereséshez, akkor a Ki nem válogatott keresőmappa a távoli mappákban is keres. Ha nem hoz létre a távoli levéltárolókban kereső keresőmappákat, akkor a Ki nem válogatott keresőmappa sem keres azokban.

Ha szeretné tudni, hogy egy keresőmappában megjelenő üzenet melyik fizikai mappában van, akkor adja hozzá a Hely oszlopot az üzenetlistához.