# Προχωρημένη αναζήτηση

Επιλέξτε το μενού ΑναζήτησηΠροχωρημένη αναζήτηση για άνοιγμα του πλαισίου διαλόγου.

Πατήστε στο Προσθήκη κριτηρίου για προσθήκη οποιουδήποτε αριθμού κανόνων.

Επιλέξτε το κριτήριο από τον πτυσσόμενο κατάλογο και μετά πληκτρολογήστε μια καταχώριση αναζήτησης στο πεδίο.

Πατήστε στο Εντάξει για λήψη των εμφανιζόμενων αποτελεσμάτων αναζήτησης.

# Εκκαθάριση των αποτελεσμάτων αναζήτησης

Για να καθαρίσετε την προβολή αναζήτησης και να επιστρέψετε στην προεπιλεγμένη προβολή, πατήστε στο εικονίδιο Καθαρισμός στο πεδίο αναζήτησης συμβολοσειράς, ή επιλέξτε ΑναζήτησηΚαθαρισμός από τη γραμμή μενού. Μπορείτε επίσης να πατήσετε το ShiftCtrlQ για καθαρισμό της αναζήτησης.

# Αποθηκευμένες αναζητήσεις

Εάν αναζητάτε κάτι μάλλον συχνά, θα προτιμάτε να μην το πληκτρολογείτε πολλές φορές. Σε αυτήν την περίπτωση, μπορείτε να χρησιμοποιήσετε τις αποθηκευμένες αναζητήσεις.

Για αποθήκευση των αποτελεσμάτων αναζήτησης, πατήστε είτε στο Αποθήκευση αντί για το Εντάξει στον διάλογο αναζήτησης, ή στην περίπτωση που τα αποτελέσματα αναζήτησης εμφανίζονται ήδη, επιλέξτε ΑναζήτησηΑποθήκευση αναζήτησης. Από τώρα αυτή η αναζήτηση θα είναι άμεσα διαθέσιμη από το μενούΑναζήτηση.

# Επεξεργασία αποθηκευμένης αναζήτησης

Επιλέξτε ΑναζήτησηΕπεξεργασία αποθηκευμένων αναζητήσεων από τη γραμμή μενού για το άνοιγμα παραθύρου.

Πατήστε το κουμπί Επεξεργασία για να ανοίξετε το παράθυρο Επεξεργασία Κανόνα.

Επεξεργαστείτε τον τίτλο ή τα κριτήρια αναζήτησης από το πλαίσιο διαλόγου.

Πατήστε στο Εντάξει.